《初冬玄湖寓直次韵》
明代·朱让

清时分直署玄洲，壁上寒光静不流。红树远觉蟾兔影，清风适过凤凰楼。

亭虚夜迥千山寂，岸渺天空一镜浮。最是官閒堪养性，更从何处觅丹丘。

作者简介：朱让，字次夔，一字絅庵。南海人。明神宗万历三十二年（一六〇三）进士，由户部主事转夔州知府。有集，失散未刻。清黄登《岭南五朝诗选》卷四有传。